title: 2009/737/ΕΚ: Απόφαση της Επιτροπής, της 5ης Οκτωβρίου 2009 , για την περάτωση της εξεταστικής διαδικασίας σχετικά με τα μέτρα που επέβαλε η Ανατολική Δημοκρατία της Ουρουγουάης στις εισαγωγές και πωλήσεις ουίσκι στην Ουρουγουάη

text:
               6.10.2009

               EL

               Επίσημη Εφημερίδα της Ευρωπαϊκής Ένωσης

               L 262/52

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 5ης Οκτωβρίου 2009
   για την περάτωση της εξεταστικής διαδικασίας σχετικά με τα μέτρα που επέβαλε η Ανατολική Δημοκρατία της Ουρουγουάης στις εισαγωγές και πωλήσεις ουίσκι στην Ουρουγουάη
   (2009/737/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 3286/94 του Συμβουλίου, της 22ας Δεκεμβρίου 1994, που καθορίζει κοινοτικές διαδικασίες στον τομέα της κοινής εμπορικής πολιτικής για να διασφαλιστεί η άσκηση των δικαιωμάτων της Κοινότητας στο πλαίσιο των κανόνων του διεθνούς εμπορίου, ιδίως αυτών που έχουν θεσπιστεί στο πλαίσιο του Παγκόσμιου Οργανισμού Εμπορίου (1), και ιδίως το άρθρο 11 παράγραφος 1,
   Εκτιμώντας τα ακόλουθα:
   A.   ΙΣΤΟΡΙΚΟ ΤΗΣ ΔΙΑΔΙΚΑΣΙΑΣ

               (1)

               Στις 2 Σεπτεμβρίου 2004 η SWA (Scotch Whisky Association — Ένωση Σκοτσέζικου Ουίσκι) υπέβαλε καταγγελία βάσει του άρθρου 4 του κανονισμού (ΕΚ) αριθ. 3286/94 (στο εξής «κανονισμός») για λογαριασμό των μελών της που αντιπροσωπεύουν τον κλάδο του σκοτσέζικου ουίσκι.

               (2)

               Ο καταγγέλλων ισχυρίστηκε ότι οι κοινοτικές πωλήσεις σκοτσέζικου ουίσκι στην Ανατολική Δημοκρατία της Ουρουγουάης παρεμποδίστηκαν από διάφορα εμπόδια στο εμπόριο κατά την έννοια του άρθρου 2 παράγραφος 1 του κανονισμού. Τα φερόμενα ως εμπόδια στο εμπόριο συνδέονται όλα άμεσα με το καθεστώς ειδικών φόρων κατανάλωσης IMESI (Impuesto Especifico Interno) της Ουρουγουάης, αφού συνίστανται στα εξής:

                           α)

                           αποκλεισμός των ουίσκι που έχουν ωριμάσει τρία ή περισσότερα χρόνια από την κατώτατη φορολογική κλίμακα·

                           β)

                           απουσία διαφάνειας και προβλεψιμότητας του συστήματος IMESΙ·

                           γ)

                           απαίτηση επικόλλησης φορολογικών ταινιών στα εισαγόμενα ουίσκι·

                           δ)

                           απαίτηση καταβολής φόρων εισαγωγής εκ των προτέρων.

               (3)

               Ο καταγγέλλων ισχυρίστηκε επίσης ότι οι εν λόγω πρακτικές προκαλούν δυσμενείς συνέπειες για τις συναλλαγές κατά την έννοια του άρθρου 2 παράγραφος 4 του κανονισμού.

               (4)

               Συνεπώς, η Επιτροπή αποφάσισε, ύστερα από διαβουλεύσεις με τη συμβουλευτική επιτροπή που συγκροτήθηκε βάσει του κανονισμού, ότι υπήρχαν επαρκή αποδεικτικά στοιχεία που δικαιολογούσαν την έναρξη εξεταστικής διαδικασίας για την ανάλυση των σχετικών νομικών και πραγματολογικών στοιχείων. Ως εκ τούτου, η διαδικασία εξέτασης ξεκίνησε στις 23 Οκτωβρίου 2004 (2).

         Β.   ΤΑ ΣΥΜΠΕΡΑΣΜΑΤΑ ΤΗΣ ΕΞΕΤΑΣΤΙΚΗΣ ΔΙΑΔΙΚΑΣΙΑΣ

               (5)

               Κατά την εξεταστική διαδικασία οι ουρουγουανές αρχές εξέφρασαν την προθυμία τους να διερευνήσουν τις προοπτικές μιας αμοιβαίως ικανοποιητικής λύσης. Οι υπηρεσίες της Επιτροπής συμφώνησαν να συζητήσουν για ενδεχόμενους τρόπους αντιμετώπισης των θεμάτων που έθετε η καταγγελία. Βάσει των συζητήσεων, οι ουρουγουανές αρχές πρότειναν να διευθετηθεί η υπόθεση με βάση τα ακόλουθα στοιχεία:

                           α)

                           ως λύση για την πρώτη πρακτική που εφάρμοζαν οι ουρουγουανές αρχές, να αποκλείουν από την κατώτατη φορολογική κλίμακα όλα τα ουίσκι με παλαίωση μεγαλύτερη της τριετίας (τη στιγμή που οι κανονισμοί της ΕΕ απαιτούν τουλάχιστον τριετή παλαίωση για τα ουίσκι), η Ουρουγουάη πρότεινε να αποσύρει αυτή την απαίτηση με ισχύ από 1ης Ιουλίου 2005·

                           β)

                           όσον αφορά τη διακριτική αντιμετώπιση που εισήγαγε η απαίτηση επικόλλησης φορολογικών ταινιών στις εισαγόμενες φιάλες ουίσκι, η Ουρουγουάη δεσμεύθηκε να τροποποιήσει τους κανονισμούς της έως τις 30 Ιουνίου 2005 με έναρξη ισχύος εντός 90 ημερών·

                           γ)

                           τρίτον, η SWA είχε επίσης ισχυριστεί ότι οι εσωτερικές φορολογικές ρυθμίσεις της Ουρουγουάης για τα οινοπνευματώδη παραβιάζουν την GATT στον βαθμό που δεν επιβάλλονται με ομοιόμορφο, αμερόληπτο και εύλογο τρόπο. Οι ουρουγουανές αρχές πρότειναν την αναδιάρθρωση του ειδικού φόρου κατανάλωσης IMESI προκειμένου να «εναρμονιστεί με τα συνηθέστερα διεθνή φορολογικά συστήματα» έως το 2006·

                           δ)

                           όσον αφορά την τέταρτη πτυχή, δηλαδή την απαίτηση εκ των προτέρων καταβολής του φόρου εισαγωγής για το 80 % περίπου της δασμολογητέας αξίας των προϊόντων, συμφωνήσαμε ότι η Ουρουγουάη μπορούσε να διατηρήσει το σύστημα εκ των προτέρων καταβολής του φόρου IMESI για λόγους πρόληψης της φοροδιαφυγής.

         Γ.   ΕΞΕΛΙΞΕΙΣ ΜΕΤΑ ΤΗΝ ΠΕΡΑΤΩΣΗ ΤΗΣ ΕΡΕΥΝΑΣ

               (6)

               Τα δύο πρώτα βήματα που πρότειναν οι ουρουγουανές αρχές εφαρμόστηκαν εντός των καθορισμένων προθεσμιών, αλλά η αναδιάρθρωση του IMESI καθυστέρησε έως το 2007, όταν, με το διάταγμα 520/2007 της 27ης Δεκεμβρίου 2007, η Ουρουγουάη εισήγαγε νέα νομοθεσία για τους ειδικούς φόρους κατανάλωσης.

               (7)

               Στις αρχές του 2008 η Επιτροπή ζήτησε από την Ουρουγουάη ορισμένες διευκρινίσεις σχετικά με την αναθεώρηση της διάθρωσης του ειδικού εσωτερικού φόρου, διευκρινίσεις οι οποίες παρασχέθηκαν τον Μάιο του 2009. Οι διευκρινίσεις που παρέσχε η κυβέρνηση της Ουρουγουάης επιβεβαίωσαν ότι το ουρουγουανό σύστημα λειτουργεί με τρόπο συνεπή προς τις σχετικές υποχρεώσεις του ΠΟΕ και προς τις δεσμεύσεις που ανέλαβε η Ουρουγουάη κατά τον διακανονισμό.

         Δ.   ΣΥΜΠΕΡΑΣΜΑΤΑ ΚΑΙ ΣΥΣΤΑΣΕΙΣ

               (8)

               Με βάση την ανωτέρω ανάλυση θεωρείται ότι η εξεταστική διαδικασία κατέληξε σε μια ικανοποιητική κατάσταση όσον αφορά τα εμπόδια που ισχυρίζεται η SWA στην καταγγελία της ότι υφίστανται για το εμπόριο. Συνεπώς, η εξεταστική διαδικασία θα πρέπει να περατωθεί σύμφωνα με το άρθρο 11 παράγραφος 1 του κανονισμού.

               (9)

               Ζητήθηκε η γνώμη της συμβουλευτικής επιτροπής για τα μέτρα που προβλέπει η παρούσα απόφαση,

         ΑΠΟΦΑΣΙΖΕΙ:
   Άρθρο μόνο
   Περατώνεται η εξεταστική διαδικασία σχετικά με τα μέτρα που επέβαλε η Ανατολική Δημοκρατία της Ουρουγουάης στις εισαγωγές και πωλήσεις ουίσκι στην Ουρουγουάη.

      Βρυξέλλες, 5 Οκτωβρίου 2009.

            Για την Επιτροπή

         Catherine ASHTON

            Μέλος της Επιτροπής

      (1)  ΕΕ L 349 της 31.12.1994, σ. 71.

      (2)  ΕΕ C 261 της 23.10.2004, σ. 3.


Avis juridique important

|

31993D0379

93/379/ΕΟΚ: Απόφαση του Συμβουλίου της 14ης Ιουνίου 1993 σχετικά με πολυετές πρόγραμμα κοινοτικών δράσεων για την περαιτέρω ενίσχυση των τομέων προτεραιότητας και την εξασφάλιση της συνέχειας και παγίωσης της πολιτκής υπέρ των επιχειρήσεων, ιδίως των μικρομεσαίων (ΜΜΕ), στην Κοινότητα

Επίσημη Εφημερίδα αριθ. L 161 της 02/07/1993 σ. 0068 - 0074 Φινλανδική ειδική έκδοση: Κεφάλαιο 13 τόμος 24 σ. 0080  Σουηδική ειδική έκδοση: Κεφάλαιο 13 τόμος 24 σ. 0080

ΑΠΟΦΑΣΗ ΤΟΥ ΣΥΜΒΟΥΛΙΟΥ της 14ης Ιουνίου 1993 σχετικά με πολυετές πρόγραμμα κοινοτικών δράσεων για την περαιτέρω ενίσχυση των τομέων προτεραιότητας και την εξασφάλιση της συνέχειας και παγίωσης της πολιτκής υπέρ των επιχειρήσεων, ιδίως των  μικρομεσαίων (ΜΜΕ), στην Κοινότητα(93/379/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 253,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  τη γνώμη της Οικονομικής και Κοινωνικής Επιτροπής (2),  Εκτιμώντας:  ότι, στις 28 Ιουλίου 1989, το Συμβούλιο εξέδωσε την απόφαση 89/490/ΕΟΚ για τη βελτίωση του περιβάλλοντος των επιχειρήσεων και την προώθηση της ανάπτυξης των επιχειρήσεων, και ιδίως των μικρομεσαίων, στην Κοινότητα (3), όπως τροποποιήθηκε με την απόφαση  91/319/ΕΟΚ (4)- ότι το Συμβούλιο, με το ψήφισμά του της 17ης Ιουνίου 1992 σχετικά με τις κοινοτικές δράσεις στήριξης των επιχειρήσεων, ιδίως των μιρκομεσαίων (ΜΜΕ), συμπεριλαμβανομένων των βιοτεχνιών (5), επιβεβαίωσε τη δέσμευσή του να υποστηρίξει την παγίωση των  δράσεων που διεξάγονται υπέρ των επιχειρήσεων- ότι, στο ψήφισμα αυτό, το Συμβούλιο συνιστούσε στην Επιτροπή να συνεχίσει, τηρώντας την αρχή της επικουρικότητας, τις απαραίτητες δράσεις για τη δημιουργία ευνοϊκού περιβάλλοντος για την ανταγωνιστικότητα των επιχειρήσεων, ιδίως των μικρομεσαίων, και  για την υποστήριξη της ενσωμάτωσής τους στην εσωτερική αγορά μετά το 1992, καθώς και την καλούσε να του υποβάλει πριν από τα τέλη του 1992, βάσει αξιολογήσεων, τις προτάσεις που θα κρίνει απαραίτητες για την εξασφάλιση της συνέχειας της πολιτικής υπέρ  των επιχειρήσεων- ότι η δυναμική πραγματικότητα της εσωτερικής αγοράς αποτελεί τη μεγαλύτερη πρόκληση για τις επιχειρήσεις στο προσεχές μέλλον και ότι καθίσταται απαραίτητη η πλήρης ενημέρωση των ΜΜΕ για την κοινοτική αυτή διαδικασία- ότι ανεξάρτητοι εμπειρογνώμονες προέβησαν, σύμφωνα με το άρθρο 3 της απόφασης 91/319/ΕΟΚ, σε αξιολόγηση των αποτελεσμάτων που επιτεύχθηκαν στο πλαίσιο όλων των πτυχών του υφιστάμενου προγράμματος και ότι η Επιτροπή υπέβαλε έκθεση, συνοδευόμενη από τις  παρατηρήσσεις της, στο Ευρωπαϊκό Κοινοβούλιο και στο Συμβούλιο- ότι στην εν λόγω έκθεση επιβεβαιώνεται το βάσιμο, η σπουδαιότητα και η ποιότητα της έως τώρα κοινοτικής πολιτικής για τις επιχειρήσεις και παράλληλα διατυπώνονται ενδιαφέρουσες προτάσεις όσον αφορά τον προσανατολισμό ορισμένων δράσεων- ότι η οικονομική συγκυρία καθιστά απαραίτητη μια πρωτοβουλία αναπτυξιακής ώθησης στην επιτυχία της οποίας οι ΜΜΕ μπορούν να συμβάλουν ουσιαστικά, πράγμα που συνεπάγεται ότι πρέπει να προταθεί η έγκριση προγράμματος κοινοτικών δράσεων υπέρ των ΜΜΕ, το  οποίο να λαμβάνει πλήρως υπόψη τη νέα αυτή προτεραιότητα- ότι το Ευρωπαϊκό Συμβούλιο του Εδιμβούργου, στις 11 και 12 Δεκεμβρίου 1992, αναγνώρισε "τη σπουδαιότητα των ΜΜΕ για τη δημιουργία θέσεων απασχόλησης και την τόνωση της ανάπτυξης"- ότι είναι σκόπιμο να μειωθούν τα βάρη που απορρέουν από την κοινοτική  νομοθεσία, να επιταχυνθούν οι κοινοτικές δράσεις των ΜΜΕ οι οποίες έχουν αποδειχθεί ικανοποιητικές σε κοινοιτκό επίπεδο και να εφαρμοσθούν κίνητρα για ιδιωτικές επενδύσεις, ιδίως των ΜΜΕ- ότι είναι απαραίτητο να διατηρηθεί το ενιαίο πλαίσιο της πολιτικής υπέρ των επιχειρήσεων, αφενός με την ενίσχυση των αξόνων προτεραιότητας στο πλαίσιο της πρωτοβουλίας αναπτυξιακής ώθησης και αφετέρου με την εξασφάλιση της συνέχειας των άλλων πτυχών της  πολιτικής υπέρ των επιχειρήσεων- ότι η Επιτροπή υπέβαλε στο Συμβούλιο ανακοίνωση σχετικά με την πολιτική των επιχειρήσεων στην Κοινότητα, με τίτλο "η επιχείρηση στο επίκεντρο της ευρωπαϊκής οικονομικής ανάπτυξης"- ότι η Επιτροπή υπέβαλε στο Συμβούλιο, κατά την τελευταία διετία, σειρά ανακοινώσεων όσον αφορά δράσεις υπέρ των ΜΜΕ (υπεργολαβία, συστήματα αμοιβαίων εγγυήσεων, συμμετοχή των ΜΜΕ στις δημόσιες συμβάσεις κ.λπ.)- ότι η παρούσα απόφαση εφαρμόζεται σε όλα τα είδη επιχειρήσεων, ανεξάρτητα από τον τομέα τους, το μέγεθός τους, τη νομική τους μορφή (συμπεριλαμβανομένων των συνεταιριστικών επιχειρήσεων και των επιχειρήσεων κοινωνικής αλληλεγγύης, καθώς και των  σωματείων και ιδρυμάτων) τη γεωγραφική τους θέση, με ειδική ωστόσο έμφαση στις μικρομεσαίες επιχειρήσεις και τους ιδρυτές επιχειρήσεων, συμπεριλαμβανομένων των εμπορικών επιχειρήσεων, των επιχειρήσεων διανομής, των βιομηχανιών, των οικογενειακών επιχειρήσεων και των νεαρών  επιχειρηματιών- ότι, εντούτοις, όσον αφορά τον ορισμό των ΜΜΕ είναι απαραίτητο να τηρούνται οι προσανατολισμοί που απορρέουν από την ανακοίνωση της Επιτροπής σχετικά με τους ορισμούς των ΜΜΕ οι οποίοι χρησιμοποιούνται στο πλαίσιο των κοινοτικών ενεργειών [SEC(92) 351  τελικό της 29ης Απριλίου 1992)- ότι οι μικρομεσαίες επιχειρήσεις, κυρίως δε οι νέες, κατέχουν σημαντική θέση στην οικονομική δραστηριότητα εν γένει και στην ανάπτυξη των περιφερειών και διαδραματίζουν θεμελιώδη ρόλο όσον αφορά το δυναμισμό, την παραγωγικότητα, τη δυνατότητα  προσαρμογής και την καινοτομία- ότι η ανάπτυξη μιας κοινοτικής πολιτικής για τις επιχειρήσεις βασιζόμενης στον αποτελεσματικό ανταγωνισμό αποκτά ιδιαίτερη σημασία όσον αφορά την αύξηση της ανταγωνιστικότητας της ευρωπαϊκής οικονομίας, την ανάπτυξη της απασχόλησης, την οικονομική και  κοινωνική συνοχή στην Κοινότητα και τη συνέχιση της διεύρυνσης της αγοράς μετά το 1993- ότι η πολιτική αυτή αφορά, κατά προτεραιότητα, τη βελτίωση του διοικητικού, νομικού και φορολογικού περιβάλλοντος των επιχειρήσεων, την εντατικοποίηση και διεύρυνση της κοινοτικής ενημέρωσης των επιχειρήσεων, την τόνωση της συνεργασίας και συνεργίας  μεταξύ των επιχειρήσεων καθώς και την προώθηση και συντονισμό των κοινοτικών μέσων υπέρ των επιχειρήσεων, ιδίως των μικρομεσαίων- ότι οι δυνατότητες που προέρχονται στις μικρές και μεσαίες επιχειρήσεις (ΜΜΕ) στο πλαίσιο των διαρθρωτικών ταμείων και των κοινοτικών προγραμμάτων έρευνας και ανάπτυξης, καθώς και άλλων κοινοτικών προγραμμάτων, όπως π.χ. των σχετικών με τις δημόσιες  συμβάσεις, θα πρέπει να βελτιωθούν και να αξιοποιηθούν καλύτερα- ότι η αποτελεσματικότητα του προγράμματος δράσης μπορεί να ενισχυθεί μέσω τακτικών επαφών της Επιτροπής με τις οργανώσεις επιχειρήσεων, και ότι, επιπλέον, πρέπει να επιδιωχθεί καλύτερη οργάνωση της εκπροσώπησης των ΜΜΕ σε ευρωπαϊκό επίπεδο- ότι, εντούτοις, σημαντικό μέρος της δράσης υπέρ των επιχειρήσεων διεξάγεται σε επίπεδο κρατών μελών και ότι οι κοινοτικές δράσεις θα πρέπει να την συμπληρώνουν- ότι η Κοινότητα, τηρώντας την αρχή της επικουρικότητας, παρεμβαίνει, στο πλαίσιο του προγράμματος δράσης, μόνον εάν οι στόχοι ενός προτεινόμενου μέτρου δεν μπορούν να υλοποιηθούν επαρκώς με δράση σε επίπεδο κρατών μελών και μπορούν επομένως να  επιτευχθούν καλύτερα με δράση σε κοινοτικό επίπεδο- ότι τα μέσα και τα μέτρα που εφαρμόζονται από την Κοινότητα στο πλαίσιο του προγράμματος δράσης είναι ανάλογα με τον επιδιωκόμενο στόχο- ότι, ως εκ τούτου, καθίσταται απαραίτητη η έγκριση ενός προγράμματος για την περίοδο μέχρι 31 Δεκεμβρίου 1996 και η χορήγηση επαρκών χρηματοδοτικών μέσων για την επίτευξη των στόχων του που συνίστανται στην τόνωση της οικονομικής ανάπτυξης, τη  δημιουργία θέσεων απασχόλησης και την οικονομική και κοινωνική συνοχή της Κοινότητας- ότι η συνθήκη δεν προβλέπει, για την έκδοση της παρούσας απόφασης, άλλες εξουσίες εκτός από εκείνες του άρθρου 235,  ΑΠΟΦΑΣΙΖΕΙ:  Άρθρο 1  Εγκρίνεται πρόγραμμα, από 1ης Ιανουαρίου 1993, για την ενίσχυση των δράσεων προτεραιότητας και την εξασφάλιση της συνέχειας της πολιτικής υπέρ των επιχειρήσεων. Το πρόγραμμα αφορά όλες τις επιχειρήσεις, ιδιαίτερα τις μικρές και μεσαίες (ΜΜΕ).  Άρθρο 2  Το αναφερόμενο στο άρθρο 1 πρόγραμμα, του οποίου τα μέτρα διευκρινίζονται στο παράρτημα Ι, επιδιώκει τους ακόλουθους στόχους:  Ι. Ενίσχυση των αξόνων προτεραιότητας της πολιτικής των επιχειρήσεων για την προώθηση της ανάπτυξης στην Κοινότητα Α. Βελτιώσεις του διοικητικού και νομικού περιβάλλοντος των επιχειρήσεων, μεταξύ άλλων και στον τομέα της έμμεσης φορολογίας, προκειμένου να ελαττωθούν οι επιβαρύνσεις των ΜΜΕ που προέρχονται από την κοινοτική νομοθεσία,  Β. Διευκολύνση της πρόσβασης των επιχειρήσεων στην ενημέρωση σε κοινοτικό επίπεδο,  Γ. Βελτίωση των δικτύων αναζήτησης εταίρων,  Δ. Δημιουργία μέσων που επιτρέπουν την καθιέρωση απευθείας σχέσεων μεταξύ των επιχειρηματιών και προώθηση της διεθνούς υπεργολαβίας,  Ε. Εξασφάλιση του συνυπολογισμού των συμφερόντων των ΜΜΕ στις διάφορες κοινοτικές πρωτοβουλίες και πολιτικές.  ΙΙ. Εξασφάλιση της συνέχισης και της παγίωσης της πολιτικής των επιχειρήσεων προκειμένου να προωθηθεί ο εξευρωπαϊσμός και η διεθνοποίηση των επιχειρήσεων, και ιδίως των μικρομεσαίων Α. Ενθάρρυνση της προσαρμογής των ΜΜΕ, συμπεριλαμβανομένων των βιομηχανιών, στις διαρθρωτικές αλλαγές καθώς και στις αλλαγές που συνεπάγεται η εσωτερική αγορά, ιδίως με μέτρα πληροφόρησης, ανταλλαγής εμπειριών και διεθνούς συνεργασίας,  Β. Ενθάρρυνση της δημιουργίας καλύτερου χρηματοοικονομικού περιβάλλοντος για τις επιχειρήσεις,  Γ. Κίνητρα για τη βελτίωση της παρακολούθησης της οικονικής ανάπτυξης των επιχειρήσεων στο δυναμικό πλαίσιο της υλοποίησης της εσωτερικής αγοράς,  Δ. Αξιολόγηση και ανάπτυξη της πολιτικής υπέρ των επιχειρήσεων.  Άρθρο 3  1. Για να υλοποιηθούν οι στόχοι που προβλέπονται στα άρθρα 1 και 2, η Επιτροπή θέτει σε εφαρμογή τα μέτρα που πρέπει να ληφθούν σε κοινοτικό επίπεδο, εφόσον αυτά δεν μπορούν να υλοποιηθούν καλύτερα σε επίπεδο κρατών μελών, λαμβάνοντας υπόψη τα  αποτελέσματα κάθε έκθεσης αξιολόγησης.  2. Με τη διαδικασία του άρθρου 4, θεσπίζονται μέτρα που αφορούν:  - την έγκριση, πειραματική εφαρμογή ή επέκταση των απαραίτητων σχεδίων που έχουν εκπονηθεί κατ' εφαρμογή της παρούσας απόφασης,  - τον καθορισμό του περιεχομένου, του χρονοδιαγράμματος και της χρηματοδοτικής συνδρομής για τις ενέργειες και τις προκλήσεις υποβολής προτάσεων,  - την περιοδική αξιολόγηση των αποτελεσμάτων του κάθε σχεδίου, σύμφωνα με τα χρονοδιαγράμματα που προβλέπονται στα ειδικά προγράμματα.  3. Η επιτροπή που αναφέρεται στο άρθρο 4 μπορεί να εξετάσει οποιοδήποτε άλλο θέμα σχετικό με το πρόγραμμα που προβλέπεται στο άρθρο 1.  4. Κάθε έτος η Επιτροπή υποβάλλει στην προαναφερόμενη επιτροπή έκθεση υλοποίησης της παρούσας απόφασης όπου αναφέρεται η πρόοδος που έχει σημειωθεί ως προς όλες της τις πτυχές, περιλαμβανομένης της απλούστευσης των διοικητικών διαδικασιών και δίδονται  στοιχεία όσον αφορά:  - τα Euro Info Centres (Ευρωπαϊκά Κέντρα (Πληροφόρησης):  - στατιστικά στοιχεία για τον αριθμό των επιχειρήσεων που προσέφυγαν στις υπηρεσίες τους,  - μεταβολές της οργάνωσης, των παρεχόμενων υπηρεσιών και της χρηματοδότησης- - το Europartenariat και το Interprise:  - στατιστικά στοιχεία για το μέγεθος και τον τομέα δραστηριοτήτων των συμμετεχουσών επιχειρήσεων,  - παρακολούθηση των διεξαγομένων ενεργειών,  - μεταβολές της οργάνωσης ή της χρηματοδότησης των εκδηλώσεων.  Άρθρο 4  Η Επιτροπή επικουρείται από επιτροπή την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.  Ο αντιπρόεδρος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η επιτροπή διτυπώνει τη γνώμη της για το σχέδιο αυτό εντός προθεσμίας που μπορεί να ορίσει ο πρόεδρος ανάλογα με τον επείγοντα χαρακτήρα του  θέματος. Αποφασίζει με την πλειοψηφία που προβλέπεται στο άρθρο 148 παράγραφος 2 της συνθήκης, για την έκδοση των αποφάσεων που καλείται να λάβει το Συμβούλιο με βάση πρόταση της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των  κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.  Η Επιτροπή θεσπίζει μέτρα τα οποία μπορούν να εφαρμοστούν αμέσως. Εάν όμως τα μέτρα αυτά δεν είναι σύμφωνα με τη γνώμη που διατύπωσε η επιτροπή, ανακοινώνονται αμέσως από την Επιτροπή στο Συμβούλιο. Στην περίπτωση αυτή, η Επιτροπή αναβάλλει την εφαρμογή  των μέτρων που αποφάσισε για διάστημα τριών μηνών από την ημερομηνία της ανακοίνωσης.  Το Συμβούλιο μπορεί, με ειδική πλειοψηφία, να λάβει διαφορετική απόφαση μέσα στην προθεσμία που προβλέπεται στο προηγούμενο εδάφιο.  Άρθρο 5  Η Επιτροπή υποβάλλει στο Ευρωπαϊκό Κοινοβούλιο, το Συμβούλιο και την Οικονομική και Κοινωνική Επιτροπή, το αργότερο έως το τέλος Μαρτίου 1996, εξωτερική έκθεση αξιολόγησης της εφαρμογής της παρούσας απόφασης, περιλαμβανομένης της σχέσης  κόστους-αποτελεσματικότητας, καθώς και τις προτάσεις που κρίνει αναγκαίες σύμφωνα με την αξιολόγηση αυτή.  Επιπλέον, η Επιτροπή υποβάλλει στο Ευρωπαϊκό Κοινοβούλιο, το Συμβούλιο και την Οικονομική και Κοινωνική Επιτροπή, εντός του πρώτου εξαμήνου του 1995, εκθέσεις:  - σχετικά με τη μελλοντική λειτουργία των δικτύων, ιδίως όσον αφορά το προϊόν, τις ομάδες-στόχους και τη χρηματοδότηση, περιλαμβανομένης της εξέτασης των δυνατοτήτων αυτοχρηματοδότησης, σύμφωνα με τα πορίσματα των πλέον πρόσφατων εκθέσεων αξιολόγησης,  - σχετικά με το συντονισμό των διαφόρων κοινοτικών προγραμμάτων που εκπονούνται εκτός του πλαισίου της παρούσας απόφασης και ενδιαφέρουν σαφώς τις ΜΜΕ και τη βιοτεχνία, καθώς και σχετικά με τις πρωτοβουλίες που αναλαμβάνονται κατ' εφαρμογή της παρούσας  απόφασης.  Άρθρο 6  1. Η παρούσα απόφαση τίθεται σε ισχύ την 1η Ιουλίου 1993 και καλύπτει την περίοδο έως τις 31 Δεκεμβρίου 1996.  2. Η αρμόδια για τον προϋπολογισμό αρχή καθορίζει τις πιστώσεις που διατίθενται για κάθε οικονομικό έτος, λαμβάνοντας υπόψη τις αρχές καλής διαχείρισης που αναφέρονται στο άρθρο 2 του δημοσιονομικού κανονισμού ο οποίος ισχύει για το γενικό προϋπολογισμό  των Ευρωπαϊκών Κοινοτήτων.  3. Το συνολικό ποσό που κρίνεται αναγκαίο για την υλοποίηση της παρούσας απόφασης, όπως προβλέπεται στο παράρτημα ΙΙ και εφόσον περιλαμβάνεται στις μεσοπρόθεσμες δημοσιονομικές προοπτικές, ανέρχεται σε 112,2 εκατομμύρια Ecu. Το εν λόγω ποσό περιλαμβάνει  το ποσό των 24,8 εκατομμυρίων Ecu του προϋπολογισμού του 1993, ήτοι το ποσό που κρίνεται αναγκαίο για την ολοκλήρωση των υφισταμένων προγραμμάτων υπέρ των ΜΜΕ.  Άρθρο 7  Η παρούσα απόφαση αντικαθιστά, μόλις τεθεί σε εφαρμογή, την απόφαση 89/490/ΕΟΚ.  Λουξεμβούργο, 14 Ιουνίου 1993.  Για το Συμβούλιο Ο Πρόεδρος J. TROJBORG (1) ΕΕ αριθ. C 150 της 31. 5. 1993.  (2) ΕΕ αριθ. C 161 της 14. 6. 1993, σ. 6.  (3) ΕΕ αριθ. L 239 της 16. 8. 1989, σ. 33.  (4) ΕΕ αριθ. L 175 της 4. 7. 1991, σ. 32.  (5) ΕΕ αριθ. C 178 της 15. 7. 1992, σ. 8.    ΠΑΡΑΡΤΗΜΑ I   ΜΕΤΡΑ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 2  Ι. ΕΝΙΣΧΥΣΗ ΤΩΝ ΑΞΟΝΩΝ ΠΡΟΤΕΡΑΙΟΤΗΤΑΣ ΤΗΣ ΠΟΛΙΤΙΚΗΣ ΕΠΙΧΕΙΡΗΣΕΩΝ ΓΙΑ ΤΗΝ ΠΡΟΩΘΗΣΗ ΤΗΣ ΑΝΑΠΤΥΞΗΣ ΣΤΗΝ ΚΟΙΝΟΤΗΤΑ Α. Βελτίωση του διοικητικού και νομικού περιβάλλοντος των επιχειρήσεων, μεταξύ άλλων και στον τομέα της έμμεσης φορολογίας Ιδίως συνέχιση των εργασιών διοικητικής απλοποίησης και ενθάρρυνση των μέτρων παρακολούθησης στα κράτη μέλη- αξιολόγηση του αντίκτυπου της κοινοτικής νομοθεσίας, παγίωση της κοινοτικής νομοθεσίας, εξέταση ειδικών πλευρών όπως η μεταβίβαση και η  δημιουργία επιχειρήσεων- τακτικές και λεπτομερείς διαβουλεύσεις με τις οργανώσεις που εκπροσωπούν τις ΜΜΕ.  Β. Διευκόλυνση της πρόσβασης των επιχειρήσεων στην ενημέρωση σε κοινοτικό επίπεδο Ποιοτική ανάπτυξη, βελτίωση της λειτουργίας και προσαρμογή του δικτύου των ευρωπαϊκών κέντρων πληροφόρησης στις νέες ανάγκες των ΜΜΕ, μεταξύ άλλων και όσον αφορά την παροχή συμβουλών στις επιχειρήσεις που ενδέχεται να συμμετάσχουν σε κοινοτικά  προγράμματα (όπως π.χ. έρευνα, δημόσιες συμβάσεις, καλύτερες περιβαλλοντικές πρακτικές)- σταθεροποίηση της χρηματοδότησης, ιδίως με την επικέντρωση των προσπαθειών και των εξελίξεων στο υπάρχον δίκτυο- επέκταση του δικτύου στον Ευρωπαϊκό Οικονομικό Χώρο  (ΕΟΧ) καθώς και τις χώρες της Κεντρικής και Ανατολικής Ευρώπης και τις μεσογειακές χώρες, ιδίως τις χώρες του Μαγκρέμπ, στο πλαίσιο των ειδικών δράσεων υπέρ των χωρών αυτών.  Γ. Βελτίωση των δικτύων αναζήτησης εταίρων Ποιοτική βελτίωση και προοδευτική προσαρμογή του συστήματος καθορισμού των τιμών για το δίκτυο εμπιστευτικής αναζήτησης εταίρων (BC-NET) με στόχο την επίτευξη της μεγαλύτερης δυνατής αυτοχρηματοδότησης ποιοτικής ανάπτυξης του δικτύου με εμπιστευτικής  αναζήτησης εταίρων (BRE).  Δ. Δημιουργία μέσων που επιτρέπουν την καθιέρωση απευθείας σχέσεων μεταξύ των επιχειρηματιών και αποσκοπούν στην προώθηση της διεθνούς υπεργολαβίας Ιδίως με την ενίσχυση της προπαρασκευής, της εφαρμογής και τις παρακολούθησης ενεργειών στο πλαίσιο των προγραμμάτων Europartenariat και Interprise- βελτίωση της γνώσης των αγορών υπεργολαβίας, ενθάρρυνση της προσέγγισης των διαδικασιών πιστοποίησης και  τυποποίησης και προώθησης της συνεργασίας μεταξύ μεγάλων και μικρών επιχειρήσεων.  Ε. Εξασφάλιση του συνυπολογισμού των συμφερόντων των ΜΜΕ στις διάφορες κοινοτικές πρωτοβουλίες και πολιτικές Προώθηση των κοινοτικών μέσων που επιτρέπουν στις ΜΜΕ να συμμετέχουν πλήρως στο σύνολο των κοινοτικών δράσεων και προγραμμάτων, συμπεριλαμβανομένων των μέσων της πολιτικής σχετικά με τις επιχειρήσεις, τα διαρθρωτικά ταμεία, τα προγράμματα έρευνας και  ενίσχυσης του τεχνολογικού δυναμικού που επιτρέπουν καλύτερη συμμετοχή των ΜΜΕ, μεταξύ άλλων, με την απλούστευση των αναγκαίων διαδικασιών.  ΙΙ. ΕΞΑΣΦΑΛΙΣΗ ΤΗΣ ΣΥΝΕΧΙΣΗΣ ΚΑΙ ΤΗΣ ΠΑΓΙΩΣΗΣ ΤΗΣ ΠΟΛΙΤΙΚΗΣ ΥΠΕΡ ΤΩΝ ΕΠΙΧΕΙΡΗΣΕΩΝ, ΩΣΤΕ ΝΑ ΕΥΝΟΗΘΕΙ Η ΕΥΡΩΠΑΙΚΗ ΚΑΙ Η ΔΙΕΘΝΗΣ ΔΙΑΣΤΑΣΗ ΤΩΝ ΕΠΙΧΕΙΡΗΣΕΩΝ, ΙΔΙΩΣ ΤΩΝ ΜΙΚΡΟΜΕΣΑΙΩΝ Α. Ενθάρρυνση της προσαρμογής των ΜΜΕ στις διαρθρωτικές μεταβολές και τις αλλαγές που συνεπάγεται η εσωτερική αγορά Καθορισμός των αναγκών των ΜΜΕ και ανάπτυξη δράσεων μεταξύ άλλων βάσει προτύπων δράσεων υπέρ των επιχειρήσεων, περιλαμβανομένων των μικρών και των βιοτεχνικών, των επιχειρήσεων εμπορίου και διανομής, των συνεταιρισμών, των ενώσεων κοινωνικής  αλληλεγγύης, των σωματείων και ιδρυμάτων, καθώς και των δημιουργών επισχιρήσεων και των νέων επιχειρηματικών, ώστε να μπορέσουν να αντιμετωπίσουν τις διαρθρωτικές μεταβολές και να εντοπίσουν ευχερέστερα την ευρωπαϊκή διάσταση των αγορών τους και να  αξιοποιήσουν τις δυνατότητες που διανοίγονται από την ενιαία αγορά, ιδίως στα θέματα της τυποποίησης, της πιστοποίησης ή των δημοσίων συμβάσεων.  Β. Ενθάρρυνση της δημιουργίας καλύτερου χρηματοοικονομικού περιβάλλοντος Εξέταση των δυνατοτήτων διευκόλυνσης της πρόσβασης των ΜΜΕ στις πηγές χρηματοδότησης και εγγύησης, συμπεριλαμβανομένων των εταιρειών αμοιβαίας εγγύησης και των επιχειρηματικών κεφαλαίων- ανάλυση του κατά πόσον είναι σκόπιμο και εφικτό να αναπτυχθούν  δευτερεύουσες χρηματιστηριακές αγορές- διευκόλυνση της πρόσβασης των ΜΜΕ στα χρηματοοικονομικά μέσα τα οποία θέτει στη διάθεσή τους η Κοινότητα, χωρίς αυτό να συνεπάγεται χρηματοδότηση των επιχειρήσεων.  Γ. Κίνητρα για τη βελτίωση της παρακολούθησης της οικονομικής ανάπτυξης των επιχειρήσεων στο δυναμικό πλαίσιο της υλοποίησης της εσωτερικής αγοράς Ευρωπαϊκό κέντρο παρακολούθησης των ΜΜΕ, βελτίωση των στατιστικών στοιχείων σχετικά με τις ΜΜΕ χωρίς επιπλέον επιβάρυνση των επιχειρήσεων.  Δ. Αξιολόγηση της πολιτικής υπέρ των επιχειρήσεων Αξιολόγηση της πολιτικής και των υφιστάμενων ενεργειών, ανάπτυξη προτάσεων για νέες κοινοτικές ενέργειες στους τομείς που ενδιαφέρουν τις επιχειρήσεις.   ΠΑΡΑΡΤΗΜΑ II   Η ΕΠΙΧΕΙΡΗΣΗ ΣΤΟ ΕΠΙΚΕΝΤΡΟ ΤΗΣ ΟΙΚΟΝΟΜΙΚΗΣ ΑΝΑΠΤΥΞΗΣ   ΕΠΙΧΕΙΡΗΣΙΑΚΕΣ ΠΙΣΤΩΣΕΙΣ 1993-1996   ΕΝΙΑΙΟ ΚΟΝΔΥΛΙ, ΕΝΔΕΙΚΤΙΚΑ ΠΟΣΑ ΣΕ ΕΚΑΤΟΜΜΥΡΙΑ Ecu    /* ΠΙΝΑΚΕΣ: δείτε Ε.Ε. */


Avis juridique important

|

31962D0430(05)

ΕΟΚ: Απόφαση τού Συμβουλίου (τροποποίηση τού καταστατικού τής Νομισματικής Επιτροπής)

Επίσημη Εφημερίδα αριθ. 032 της 30/04/1962 σ. 1064 - 1064 Δανική ειδική έκδοση: Σειρά I Κεφάλαιο 1959-1962 σ. 0122  Αγγλική ειδική έκδοση: Σειρά I Κεφάλαιο 1959-1962 σ. 0131  Ελληνική ειδική έκδοση: Κεφάλαιο 10 τόμος 1 σ. 0015  Ισπανική ειδική έκδοση: Κεφάλαιο 10 τόμος 1 σ. 0017  Πορτογαλική ειδική έκδοση : Κεφάλαιο 10 τόμος 1 σ. 0017

ΑΠΟΦΑΣΗ ΤΟΥ ΣΥΜΒΟΥΛΙΟΥΤΟ ΣΥΜΒΟΥΛΙΟ,  Έχοντας υπόψη:  το άρθρο 105 παράγραφος 2 της συνθήκης περί ιδρύσεως της Ευρωπαϊκής Οικονομικής Κοινότητος, το οποίο δημιουργεί Νομισματική Επιτροπή με σκοπό να προάγει το συντονισμό της πολιτικής των Κρατών μελών επί νομισματικών θεμάτων κατά το μέτρο που είναι  αναγκαίος για τη λειτουργία της κοινής αγοράς,  το άρθρο 153 της ανωτέρω συνθήκης, σύμφωνα με τους όρους του οποίου το Συμβούλιο καταρτίζει το νομικό καθεστώς των επιτροπών, οι οποίες προέρχονται από τη συνθήκη αυτή,  τη γνώμη της Επιτροπής,  ΑΠΟΦΑΣΙΖΕΙ:  Να τροποποιήσει ως ακολούθως το νομικό καθεστώς της Νομισματικής Επιτροπής, το οποίο κατηρτίσθη με την απόφαση της 18ης Μαρτίου 1958:  Το άρθρο 7 παράγραφος 2 διαγράφεται.  Έγινε στις Βρυξέλλες, στις 2 Απριλίου 1962.  Για το Συμβούλιο Ο Πρόεδρος M. COUVE de MURVILLE